wannaphong/clean_thaiwikipedia huggingface dataset:
# เจ. เค. ซิมมอนส์
โจนาธาน คิมเบิล ซิมมอนส์ ((เกิด 9 มกราคม พ.ศ. 2498)  เป็นนักแสดงชาวอเมริกัน ในโทรทัศน์เขาเป็นที่รู้จักจากการรับบทเป็น  ดร. เอมิล สโกดา ในซีรีส์เรื่อง Law & Order ของ เอ็นบีซี, รับบท เวอร์นอน ชิลลิงเจอร์ ในซีรีส์เอชบีโอ เรื่อง Oz และผู้ช่วยหัวหน้าตำรวจ วิลล์ โปป ในเรื่อง The Closer ของทีเอ็นที ตั้งแต่ปี ค.ศ. 2017 ถึง 2019 เขาแสดงเป็น โฮเวิร์ด ซิลก์ ในซีรีส์เรื่อง  Counterpart ของ Starz
# มะเร็งกระดูกยูวิง
มะเร็งยูวิง หรือ มะเร็งกระดูกยูวิง (บางครั้งปรากฏสะกดเป็น อีวิง) เป็นชนิดของมะเร็งที่อาจเป็นมะเร็งกระดูกหรือมะเร็งเนื้อเยื่ออ่อน อาการอาจประกอบด้วยการบวมและอาการเจ็บตรงจุดที่มีเนื้องอก, ไข้ และการแตกหักของกระดูก จุดที่มักเกิดได้แก่กระดูกขา, กระดูกเชิงกราน และผนังของหน้าอก ราว 25% ของกรณีที่พบ มะเร็งมักเข้าสู่ระยะแพร่กระจายเมื่อมาถึงการวินิจฉัย อาการแทรกซ้อนอาจมีน้ำในเยื่อหุ้มปอด และ พาราเพลเกีย

สาเหตุเกิดโรคยังไม่เป็นที่ทราบแน่ชัด และกรณีส่วนใหญ่ที่ปรากฏพบว่ามักเกิดขึ้นโดยสุ่ม บางครั้งมะเร็งแบบอีวิงจะถูกจัดร่วมกับเนื้องอกพริมิทีฟนิวโรเอคโทเดอร์มให้อยู่ในกลุ่มเนื้องอกตระกูลยูวิง กลไกเกิดโรคมักเกิดจากการเปลี่ยนแปลงในระดับพันธุกรรมที่เรียกว่าทรานส์โลเคชั่นแบบเรซิพรอคอล การวินิจฉัยโรคนั้นใช้การตรวจเนื้อเยื่อของเนื้องอก

การรักษาอาจประกอบด้วยการทำเคโมเทอราพี, ฉายแสง, ศัลยกรรม และการปลูกถ่ายสะเต็มเซลล์ ส่วนการรักษาแบบพุ่งเป้า และ อิมมูโนเทอราพี กำลังมีการศึกษาอยู่ การรอดชีวิตในระยะห้าปีอยู่ที่ประมาณ 70% อย่างไรก็ตาม มีปัจจัยหลายประการที่ส่งผลต่อการประมาณค่านี้ได้

ชื่อของมะเร็งชนิดนี้ตั้งตามนักพพยาธิวิทยา เจมส์ อีวิง ผู้ซึ่งในปี 1920 ได้กำหนดให้เนื้องอกรูปแบบนี้เป็นรูปแบบแยกเฉพาะรูปแบบหนึ่ง  มีผู้ป่วยด้วยมะเร็งชนิดนี้อยู่ที่หนึ่งในล้านคนต่อปีในสหรัฐอเมริกา พบบ่อยในวัยรุ่น และ ผู้ใหญ่ตอนต้น และคิดเป็น 2% ของมะเร็งในเด็ก คนขาวพบว่าป่วยด้วยอาการนี้มากกว่าชาวอเมริกันเบื้อสายแอฟริกันและเอเชีย และพบในผู้ชายบ่อยกว่าผู้หญิง

 อาการ 
มะเร็งอีวิงพบในผู้ชายมากกว่าผู้หญิง (อัตราส่วน 1.6:1) และมักปรากฏในวัยเด็กหรือผู้ใหญ่ตอนต้น สามารถปรากฏในบริเวณใดก็ได้ของร่างกาย แต่ที่พบบ่อยคือบริเวณกระดูกเชิงกราน โดยตรงที่พบมากที่สุดได้แก่ไดอะฟัยซิสของกระดูกต้นขา รองลงมาคือ กระดูกแข้ง และ กระดูกต้นแขน 30% ที่พบอาการมักมาหลังจากเข้าสู่ภาวะเมทาสแทซิสแล้ว ผู้ป่วยมักมาด้วยอาการปวดกระดูกรุนแรง มีพบอาการที่บริเวณอวัยวะเพศหญิงแต่พบได้ยากมาก
# เหวย์ฟาง
เหวย์ฟาง  เป็นนครระดับจังหวัดทางตอนกลางของมณฑลชานตง สาธารณรัฐประชาชนจีน เหวย์ฟางมีอาณาเขตทางทิศตะวันตกเฉียงเหนือติดกับตงหยิง ทิศตะวันตกติดกับจือปั๋ว ทิศตะวันตกเฉียงใต้ติดกับหลินอี๋ ทิศใต้ติดกับรื่อเจ้า ทิศตะวันออกติดกับชิงเต่า และทิศเหนือติดกับอ่าวไหลโจว มีประชากร 9,086,241 คน ในการสำรวจสำมะโนประชากรปี 2010 ซึ่ง 2,659,938 คนอาศัยอยู่ในพื้นที่เขตเมือง ซึ่งประกอบด้วยเขตเมือง 4 เขต (ได้แก่ เขตขุ่ยเหวิน เขตเหวย์เฉิง เขตหันถิง และเขตฟางจื่อ) และอำเภอชางเล่อ ที่มีความเป็นเมืองสูงChina: Administrative Division of Shāndōng / 山东省 (Prefectures, Cities, Districts and Counties) – Population Statistics in Maps and Charts . Citypopulation.de. Retrieved on 2015-11-26.

เหวย์ฟางมีสถานที่ทางธรรมชาติและประวัติศาสตร์มากมาย เช่น สวนฉือหู (ตั้งแต่ปลายราชวงศ์หมิงและต้นราชวงศ์ชิง), ศาลาฟ่านกง (ตั้งแต่ราชวงศ์ซ่ง), แหล่งฟอสซิล (รวมถึงฟอสซิลไดโนเสาร์ในอุทยานภูมิศาสตร์แห่งชาติชานวั่ง อำเภอหลินฉวี), วนอุทยานแห่งชาติเขาอี๋ชาน, ภูเขาชิงยฺหวินชาน, และบ่อน้ำเหล่าหลง (Old Dragon Spring) นอกจากนี้ยังมีแหล่งภาพพิมพ์แกะไม้ปีใหม่จากหมู่บ้านหยางเจียปู้ซึ่งเป็นที่รู้จัก เหวย์ฟางมีท่าอากาศยานเหวย์ฟางซึ่งมีสายการบินไปยังเมืองต่าง ๆ ทั่วประเทศจีน

 เขตการปกครอง 
นครระดับจังหวัดเหวย์ฟางแบ่งเขตการปกครองระดับอำเภอออกเป็น 12 แห่ง ประกอบด้วย 4 เขต, 6 นครระดับอำเภอ และ 2 อำเภอ

แผนที่  เขตการปกครอง ภาษาจีน พินอิน เขตเหวย์เฉิง  Wéichéng Qū เขตหันถิง  Hántíng Qū เขตฟางจื่อ  Fāngzǐ Qū เขตขุ่ยเหวิน  Kuǐwén Qū อำเภอหลินฉวี  Línqú Xiàn อำเภอชางเล่อ  Chānglè Xiàn นครชิงโจว  Qīngzhōu Shì นครจูเฉิง  Zhūchéng Shì นครโช่วกวาง  Shòuguāng Shì นครอานชิว  Ānqiū Shì นครเกามี่  Gāomì Shì นครชางอี้  Chāngyì Shì
# เนวี ครอสส์
เนวี ครอสส์ เป็นเครื่องอิสริยาภรณ์ทางทหารที่ระดับสูงสุดเป็นอันดับสองของกองทัพเรือสหรัฐและเหล่านาวิกโยธินสหรัฐที่มอบให้แก่ทหารเรือและนาวิกโยธิน ที่มีความโดดเด่นในวีรกรรมอันยอดเยี่ยมในการสู้รบกับกองกำลังฝ่ายข้าศึก  เหรียญดังกล่าวมีความเทียบเท่ากับเหรียญดิสทิงกวิชด์ เซอร์วิส ครอสส์ ของกองทัพบก เหรียญแอร์ ฟอร์ส ครอสส์ ของกองทัพอากาศและกองทัพอวกาศ และเหรียญโคสท การ์ด ครอสส์ ของหน่วยยามชายฝั่ง

เนวี ครอสส์ เป็นการมอบให้โดยเลขาธิการของกองทัพเรือ และอาจจะปูนบำเหน็จให้กับสมาชิกของกองกำลังอื่น ๆ ที่ประจำการ และบุคลากรทางทหารต่างประเทศ ในขณะที่ได้ปฏิบัติหน้าที่ร่วมกับกองทัพเรือสหรัฐ เนวี ครอสส์ถูกสร้างขึ้นโดยกฏหมายคองเกรส(กฎหมายมหาชน 65-253) และได้รับอนุมัติ เมื่อวันที่ 4 กุมภาพันธ์ ค.ศ. 1919
# รอเบิร์ต เล็กกี (นักเขียน)
รอเบิร์ต เล็กกี (18 ธันวาคม ค.ศ. 1920 - 24 ธันวาคม ค.ศ. 2001) เป็นชาวอเมริกันที่เป็นนักเขียนหนังสือเกี่ยวกับประวัติศาสตร์การทหารของสหรัฐ กีฬา นิยาย อัตชีวประวัติ และหนังสือสำหรับเด็ก เมื่อเขาเข้าสู่วัยรุ่น เขาได้เข้าประจำการในเหล่านาวิกโยธินสหรัฐในกองพลนาวิกโยธินที่ 1 ในช่วงสงครามโลกครั้งที่สอง เขาได้ปฏิบัติหน้าที่ในฐานะพลปืนกลและหน่วยลาดตระเวนในสงคราม ซึ่งมีอิทธิพลอย่างมากต่องานเขียนของเขา
# ยูจีน สเลดจ์
ยูจีน บอนดูแรนท์ สเลดจ์ (4 พฤศจิกายน ค.ศ. 1923 - 3 มีนาคม ค.ศ. 2001) เป็นนาวิกโยธินสหรัฐ ศาสตราจารย์มหาวิทยาลัย และนักเขียน ด้วยหนังสือบันทึกความทรงจำของเขาในปี ค.ศ. 1918 With the Old Breed: At Peleliu and Okinawa ซึ่งได้บันทึกประสบการณ์การสู้รบของเขาในช่วงสงครามโลกครั้งที่สอง และต่อมาได้ถูกนำมาใช้เป็นแหล่งข้อมูลสำหรับสารคดีช่องพีบีเอสของเคน เบิร์นส์  The War (ค.ศ. 2007), เช่นเดียวกับมินิซีรีส์ของช่องเอชบีโอ เดอะ แปซิฟิก (ค.ศ. 2010) ซึ่งเขาได้ถูกสวมบทบาทโดย โยเซฟ มาเซโล่
# ยุทธการที่สาเกิ๋มหมี
ยุทธการที่สาเกิ๋มหมี  เป็นการสู้รบเพียงสองวัน ตั้งแต่วันที่ 11-12 เมษายน ค.ศ. 1966 ในระยะทาง 10 ไมล์ (16 กิโลเมตร) ของหมู่บ้านเกิ๋มหมีในจังหวัดเฟื่้อกตวี ในช่วงสงครามเวียดนาม แต่เดิมแผนการคือภารกิจค้นหาและทำลายล้างของสหรัฐ ที่มีจุดประสงค์เพื่อเป็นเหยื่อล่อ "ให้เข้าโจมตี" ของกองพันดี800 ของเวียดกง กองร้อยชาร์ลี กองพันที่ 2 กรมทหารราบที่ 16 ได้พบว่าตัวเองกำลังสู้รบเพื่อเอาชีวิตรอดในสวนยางพาราของหมู่บ้านกัม มี ซึ่งอยู่ห่างจากไซง่อนไปทางตะวันออกประมาณ 42 ไมล์ (68 กิโลเมตร) ในช่วงการรบครั้งนี้ ทหารของกองร้อยชาร์ลี ทหารราบที่ 2/16 ได้ถูกซุ่มโจมตีโดยเวียดกงและ 80% ได้กลายเป็นผู้เสียชีวิต
# แผ่นดินไหวในเกาะซูลาเวซี พ.ศ. 2564
เมื่อวันที่ 15 มกราคม เวลา 02:28 น.  (18:28 น. UTC) ตามเวลาอินโดนีเซียกลาง เกิดเหตุแผ่นดินไหวซึ่งมีศูนย์กลางอยู่บริเวณอำเภอมาเจอเน จังหวัดซูลาเวซีตะวันตก บนเกาะซูลาเวซี ประเทศอินโดนีเซีย โดยมีขนาดความรุนแรง 6.2 ตามมาตราขนาดโมเมนต์ แรงสั่นสะเทือนย้อนมุมต่ำตั้งอยู่ลึกที่  ที่มีจุดเหนือศูนย์เกิดแผ่นดินไหวทางใต้ของมามูจู  หลายชั่วโงกก่อนหน้าเกิดแผ่นดินไหวนำขนาด  5.7 แผ่นดินไหวหลักเกิดแรงสุดในระดับ VI (หนัก) ที่มาเจอเนอและมามูจู ทำให้ 4 ใน 5 อำเภอในจังหวัดซูลาเวซีตะวันตกได้รับผลกระทบ โครงสร้างพังเสียหายหรือถูกทำลายมากกว่า 6,000 แห่ง รวมมูลค่าประมาณ 829.1 พันล้านรูปียะฮ์
ยืนยันผู้เสียชีวิตอย่างน้อย 105 คน มีผู้บาดเจ็บมากกว่า 3,300 คน และประชากรไร้ที่อยู่อาศัยพันกว่าคน

แผ่นดินไหวครั้งนี้รู้สึกได้ไกลถึงมากัซซาร์ซึ่งเป็นเมืองหลักของจังหวัดซูลาเวซีใต้และปาลูซึ่งเป็นเมืองหลักของจังหวัดซูลาเวซีกลาง นอกจากนี้ยังมีรายงานว่าอาคารหลายหลังพังถล่มในเมืองใกล้เคียงซึ่งรวมถึงอาคารสามชั้นในมามูจู เมืองหลักของจังหวัดซูลาเวซีตะวันตก
# รถไฟใต้ดินสฺวีโจว
รถไฟใต้ดินสฺวีโจว (จีนตัวย่อ: 徐州地铁; จีนตัวเต็ม: 徐州地鐵; อังกฤษ: Xuzhou Metro) เป็นรถไฟใต้ดินในนครสฺวีโจวมณฑลเจียงซู ประเทศจีน เปิดให้บริการครั้งแรกในปี พ.ศ. 2562 ปัจจุบันมี 2 เส้นทาง ระยะทาง 46.217 กม. 

 เส้นทางในปัจจุบัน 
สีเส้นทาง สาย ภาษาจีน เส้นทาง จำนวนสถานี ความยาว เปิดให้บริการครั้งแรก ความยาว สาย 1 一號線  ลู่วัว ถึง สถานีรถไฟสฺวีโจวตะวันออก18 21.967กม. 28 ก.ย. พ.ศ. 2562 สาย 2 二號線  สถานีขนส่งผู้โดยสารเหนือ ถึง เขตซินเฉิงตะวันออก20 24.25กม. 28 พ.ย. พ.ศ. 2563

 เส้นทางที่กำลังก่อสร้าง 

 ระบบรถไฟฟ้า

 
ซ
หมวดหมู่:ระบบขนส่งมวลชนนำทางอัตโนมัติ
# สงครามหมู
สงครามหมู  อาจหมายถึงสิ่งต่อไปนี้

 สงครามหมู (ค.ศ. 1555–1558) หรือ เซาครีค (Saukrieg) ความขัดแย้งส่วนตัวระหว่างบิชอปแห่งไมเซินกับญาติของบิชอปองค์ก่อนหน้า
 สงครามหมู (ค.ศ. 1859) ความขัดแย้งทางพรมแดนระหว่างสหรัฐกับอาณานิคมเกาะแวนคูเวอร์ของสหราชอาณาจักร
 สงครามเนื้อหมู  ความขัดแย้งในช่วงคริสต์ทศวรรษที่ 1880 ระหว่างสหรัฐกับรัฐยุโรปเก้ารัฐ โดยมีสาเหตุมาจากการสั่งห้ามนำเข้าเนื้อหมูจากสหรัฐโดยบรรดาชาติยุโรป
 สงครามหมู (ค.ศ. 1906–1908) สงครามการค้าระหว่างจักรวรรดิออสเตรีย-ฮังการีกับราชอาณาจักรเซอร์เบีย
 สงครามหมู (บทกวี) บทกวีภาษาละติน
 "เดอะพิกวอร์" ตอนหนึ่งของการ์ตูน เฮ้! อาร์โนลด์ ซึ่งได้รับแรงบันดาลใจมาจากสงครามหมูระหว่างสหรัฐกับสหราชอาณาจักรเมื่อ ค.ศ. 1859
# ฮัรร็อตกิชบ์
ฮัรร็อตกิชบ์  เป็นทุ่งลาวาที่มีพื้นที่ 5,892 ตารางกิโลเมตรในภาคตะวันตกของประเทศซาอุดีอาระเบีย ตั้งอยู่ใกล้กับปล่องภูเขาไฟอัลวะอ์บะฮ์

ดูเพิ่ม
 รายชื่อภูเขาไฟในประเทศซาอุดีอาระเบีย
 ทิวเขาซะเราะวาต
 ทิวเขาฮิญาซ
# เขตผู้ว่าการชับวะฮ์
ชับวะฮ์  เป็นเขตผู้ว่าการของประเทศเยเมน โดยมีอะตักเป็นเมืองหลัก

ในช่วงสงครามกลางเมืองเยเมนใน พ.ศ. 2558 ตัวอำเภอกลายเป็นสนามรบ โดยมีการสู้รบซึ่งมีชื่อว่าการรบชับวะฮ์สิ้นสุดในวันที่ 15 สิงหาคม พ.ศ. 2558 หลังจากกองกำลังที่จงรักภักดีต่อรัฐบาลอับดุร็อบบะฮ์ มันศูร ฮาดี เอาชนะกบฏฮูษีได้สำเร็จ

อำเภอ
อำเภออัยน์
อำเภออัฏฏ็อลฮ์
อำเภออัรเราเฎาะฮ์
อำเภออัรมาอ์
อำเภออัศเศาะอีด
อำเภออะตัก
อำเภอบัยฮาน
อำเภอดะฮร์
อำเภอฮับบาน
อำเภอฮะฏีบ
อำเภอญัรดาน
อำเภอมัยฟะอะฮ์
อำเภอมัรเคาะตุลอุลยา
อำเภอมัรเคาะตุสซุฟลา
อำเภอนิศอบ
อำเภอรุฎูม
อำเภออุซัยลาน
# อี-เฮ็นไต
อี-เฮ็นไต  เป็นเว็บไซต์ให้บริการเก็บรักษาภาพและแบ่งปันไฟล์ที่เกี่ยวกับเฮ็นไต เว็บไซต์จะเก็บรักษาแกลเลอรีภาพของผู้ใช้ที่โดยส่วนมากแล้วเป็นเนื้อหาลามกจากอนิเมะ, มังงะและวิดีโอเกม เช่น แฟนอาร์ต มังงะและโดจินชิที่เป็นงานแปลละเมิดลิขสิทธิ์และภาพคอสเพลย์ เว็บพี่น้องอย่าง เอ็กซ์เฮ็นไต (Exhentai, เป็นที่รู้จักในชื่อแพนด้าเศร้า) ถูกแยกออกไปจากอี-เฮ็นไตใน ค.ศ. 2010 เพื่อเก็บงานศิลป์ที่อาจผิดกฎหมายในบางประเทศ เช่น โลลิคอน โชตะคอนและกระสันสัตว์  

ประวัติ
อี-เฮ็นไตเริ่มต้นขึ้นใน Yahoo! Group เมื่อวันที่ 1 กรกฎาคม ค.ศ. 1999 ต่อมากลุ่มได้ย้ายสู่โดเมน .net ใน ค.ศ. 2001 ก่อนที่จะย้ายมาอยู่โดเมนในปัจจุบัน .org ใน ค.ศ. 2005 หลังจากความเป็นเจ้าของโดเมน .net หมดอายุและถูกซื้อโดยบุคคลอื่น ในวันที่ 27 มีนาคม ค.ศ. 2010 อี-เฮ็นไตได้ประกาศว่าจะไม่เก็บรักษางานศิลป์ของตัวละครเด็ก (โลลิคอนและโชตะคอน) และงานศิลป์แสดงอาการกระสันสัตว์ แกลเลอรีที่มีเนื้อหาลักษณะนี้ถูกลบออกจากเว็บไซต์ ซึ่งมีประมาณ 30,000 แกลเลอรี จาก 150,000 แกลเลอรี ที่มีอยู่ทั้งหมด เนื้อหาส่วนนี้ต่อมาถูกแยกออกไปลงในเอ็กซ์เฮ็นไต ซึ่งเป็นเว็บพี่น้องของอี-เฮ็นไต การเข้าถึงเอ็กซ์เฮ็นไตจำเป็นต้องมีบัญชีผู้ใช้ของอี-เฮ็นไต หากไม่มีบัญชีดังกล่าว หน้าเพจของเอ็กซ์เฮ็นไตจะปรากฎเป็นหน้าว่างที่มีภาพแพนด้ายักษ์ร้องไห้ ดังนั้นจึงได้ชื่อเล่นจากผู้ใช้ว่า "แพนด้าเศร้า" (Sad Panda) ในเดือนมิถุนายน ค.ศ. 2019 เว็บไซต์ทั้งสองแห่งถูกถอดออกจากกูเกิล เนื่องจากบริษัทมีนโยบายถอดชื่อเว็บไซต์ที่ละเมิดรัฐบัญญัติลิขสิทธิ์แห่งสหัสวรรษดิจิทัล

ในวันที่ 26 มิถุนายน ค.ศ. 2019 อี-เฮ็นไตและเอ็กซ์เฮ็นไตประกาศว่าเว็บไซต์ทั้งสองแห่งจะปิดตัวลงจากการที่เนเธอร์แลนด์ ซึ่งเป็นพื้นที่ที่โฮสต์เว็บไซต์ เปลี่ยนแปลงข้อกฎหมาย นิตยสารไวซ์คาดว่าการปิดตัวในครั้งนี้เป็นผลมาจากคำสั่งของสหภาพยุโรปว่าด้วยลิขสิทธิ์ในตลาดเดียวดิจิทัล ซึ่งกำหนดให้แพลตฟอร์มดิจิทัลต้องรับผิดชอบตามกฎหมายสำหรับเนื้อหาที่ลงโดยผู้ใช้ที่ละเมิดลิขสิทธิ์ รวมไปถึงข้อเสนอเมื่อเดือนกรกฎาคม ค.ศ. 2019 ของรัฐมนตรีว่าการกระทรวงยุติธรรมของเนเธอร์แลนด์ Ferdinand Grapperhaus ที่จะกำหนดโทษที่รุนแรงขึ้นสำหรับเว็บไซต์ที่ไม่นำเนื้อหาลามกเด็กออกอย่างรวดเร็ว ประกาศแจ้งปิดเอ็กซ์เฮ็นไตภายใน 24 ชั่วโมง ทำให้ผู้ใช้ชั้นนำใน 4chan พยายามที่จะเก็บรักษา (อาร์ไคฟ์) ไซต์ทั้งหมดก่อนที่จะปิดตัวลงในวันที่ 27 กรกฎาคม ในวันที่ 2 สิงหาคม ค.ศ. 2019 เอ็กซ์เฮ็นไตกลับมาเปิดตัวอีกครั้งหลังจากที่ย้ายเซิร์ฟเวอร์ไปอยูี่ที่มอลโดวา

ผลกระทบ
อี-เฮ็นไตและเอ็กซ์เฮ็นไตรวมกันแล้วถือได้ว่าเป็นดาตาเบสขนาดใหญ่ที่สุดของมังงะเฮ็นไตและมีแกลเลอรีมากกว่า 100,000 แกลเลอรี เว็บไซต์เก็บรักษาทั้งมังงะเฮ็นไตต้นฉบับภาษาญี่ปุ่นและงานแปลละเมิดลิขสิทธิ์ในหลายภาษา เช่น จีน, อังกฤษ, ฝรั่งเศส, เยอรมัน, เกาหลี, โปรตุเกส, รัสเซีย, สเปนและไทย ในช่วงโด่งดังสูงสุดเว็บไซต์ที่แสดงข้อมูลสถิติของแหล่งข้อมูลอื่นและจัดอันดับเว็บไซต์คนนิยมอย่างอเล็กซาจัดให้อี-เฮ็นไตเป็บเว็บไซต์ยอดนิยมอันดับที่ 264 บนอินเทอร์เน็ต เอาท์เลทส์ได้ตั้งข้อสังเกตว่าอี-เฮ็นไตทำหน้าที่ในทางปฏิบัติ (de facto) เป็นอาร์ไคฟ์ของงานศิลป์ที่หายากและหาไม่ได้แล้วในแพลต์ฟอร์มดิจิทัลหรือกายภาพอื่น ไซต์ยังเก็บรักษาเนื้อหาอย่างผลงานพิเศษในคอมิเก็ต (โดจิน) และอาร์ตบุกที่ไม่มีการตีพิมพ์อีกทั้งที่เป็นสื่อลามกและไม่ใช่สื่อลามก โดยนิตยสารไวซ์ได้เรียกขานเว็บไซน์นี้ว่าเป็นห้องสมุดแห่งอะเล็กซานเดรียของงานเฮ็นไต เดอะเดลีย์ดอตอธิบายอี-เฮ็นไตไว้ว่าเป็น "ที่ระลึกถึงอินเทอร์เน็ตแบบเก่า" และเป็นตัวอย่างของพอร์ทัลเฉพาะทางของเนื้อหาดิจิทัลที่เกิดขึ้นก่อนสื่อสังคมร่วมสมัย

ดูเพิ่ม
 Fakku
# เดอมัก
เดอมัก  เป็นเมืองในจังหวัดชวากลาง ประเทศอินโดนีเซีย เป็นเมืองหลักของอำเภอเดอมักและเป็นที่ตั้งของอดีตรัฐสุลต่านเดอมัก

ภูมิอากาศ
# รถไฟใต้ดินเซี่ยเหมิน
รถไฟใต้ดินเซี่ยเหมิน (จีนตัวย่อ: 厦门地铁; จีนตัวเต็ม: 廈門地鐵; อังกฤษ: AMTR,Across Mass Transit Railway,Xiamen Metro) เป็นรถไฟใต้ดินในนครเซี่ยเหมินมณฑลฝูเจี้ยน ประเทศจีน เปิดให้บริการครั้งแรกในปี พ.ศ. 2560 ปัจจุบันมี 2 เส้นทาง ระยะทาง 71.9 km 

 เส้นทางในปัจจุบัน 
สาย ภาษาจีน เส้นทาง จำนวนสถานี ความยาว เปิดให้บริการครั้งแรกความยาว สาย 1 一號線  เจิ้นไฮ้ลู่ ถึง ยานเน่ย 24 30.3กม. 31 ธ.ค. พ.ศ. 2560 สาย 2 二號線  เทียนจู๋ชาน ถึง ศูนย์การบริหารรัฐกิจไห่ชัง 23 41.63กม. 25 ธ.ค. พ.ศ. 2562ศูนย์การบริหารรัฐกิจไห่ชัง ถึง อู่หยวนหวัน615.53กม.25 ธ.ค. พ.ศ. 2562

 ระเบียงภาพ 

 
ซ
# ฮัรร็อตค็อยบัร
ฮัรร็อตค็อยบัร  เป็นทุ่งภูเขาไฟที่ตั้งอยู่ทางตอนเหนือของมะดีนะฮ์ในภูมิภาคฮิญาซ ประเทศซาอุดีอาระเบีย กินพื้นที่ประมาณ 12,000 ตารางกิโลเมตร โดยการปะทุครั้งล่าสุดเกิดขึ้นในช่วง ค.ศ. 600 ถึง 700

นักวิจัยที่ใช้ภาพถ่ายจากดาวเทียมได้ค้นพบหลักฐานสิ่งก่อสร้างของมนุษย์ในทุ่งลาวา (เช่นบริเวณพิกัด) ซึ่งสืบอายุได้ถึง 7,000 ปีหรือก่อนหน้านั้น

ดูเพิ่ม
 รายชื่อภูเขาไฟในประเทศซาอุดีอาระเบีย
 ค็อยบัร
 ทิวเขาซะเราะวาต
 ทิวเขาฮิญาซ
# ซุลกิฟลี โมฮามัด อัล-บักรี
ซุลกิฟลี โมฮามัด อัล-บักรี  เป็นมุฟตีชาวมาเลเซียที่ทำหน้าที่เป็นรัฐมนตรีในสำนักนายกรัฐมนตรีด้านกิจการศาสนาจากพรรคเปอรีกาตันนาซีโยนัลภายใต้การบริหารของนายกรัฐมนตรีมุฮ์ยิดดิน ยัซซิน และสมาชิกวุฒิสภาตั้งแต่เดือนมีนาคม ค.ศ. 2020 เขาทำหน้าที่เป็นมุฟตีแห่งดินแดนสหพันธ์คนที่ 7 ตั้งแต่เดือนมิถุนายน ค.ศ. 2014  จนกระทั่งได้รับตำแหน่งรัฐมนตรีในเดือนมีนาคม ค.ศ. 2020 

นอกจากนี้ เขายังเป็นผู้ก่อตั้งปนดกโมเดินอัลอาบากีระฮ์ (Pondok Moden Al-'Abaqirah) ของสภาศาสนาอิสลามประจำดินแดนสหพันธ์ หลังกลับมาจากการหาเสียงในการเลือกตั้งรัฐซาบะฮ์ ในวันที่ 5 ตุลาคม ค.ศ. 2020 เขาได้รับผลตรวจโควิด-19 เป็นบวก แล้วออกจากโรงพยาบาลตวนกูจะอ์ฟาร์ที่เซอเริมบันหลังพักฟื้นเป็นเวลา 9 วัน

เกียรติยศ
ประเทศมาเลเซีย
  :
 50px ผู้บังคับบัญชาแห่งระเบียบการบริการที่ดี (PJN) – ดาตุก (2019)
  :
 50px ผู้บังคับบัญชาอัศวินแห่งระเบียบมงกุฎแห่งดินแดน (PMW) – ดาตุก (2015)
  :
 50px ผู้บังคับบัญชาแห่งระเบียบผู้พิทักษ์แห่งรัฐ (DGPN) – ดาโตะเซอรี (2018)
# ฮัรร็อตเราะฮาฏ
ฮัรร็อตเราะฮาฏ  เป็นทุ่งลาวาในภูมิภาคฮิญาซของประเทศซาอุดีอาระเบีย ใน ค.ศ. 1256 ได้มีลาวาปริมาตร 0.5 ลูกบาศก์กิโลเมตร ไหลออกจากกรวยหินสคอเรีย 6 กรวย และไหลออกไปเป็นระยะทาง 23 กิโลเมตรถึงภายในรัศมี 4 กิโลเมตรจากเมืองมะดีนะฮ์ นับเป็นการปะทุครั้งสุดท้าย โดยเป็นทุ่งลาวาที่ใหญ่ที่สุดในประเทศซาอุดีอาระเบีย ตั้งอยู่ใกล้กับปล่องภูเขาไฟอัลวะอ์บะฮ์

ดูเพิ่ม
 รายชื่อภูเขาไฟในประเทศซาอุดีอาระเบีย
 ทิวเขาซะเราะวาต
 ทิวเขาฮิญาซ
# รถไฟใต้ดินหนานชาง
รถไฟใต้ดินหนานชาง (จีนตัวย่อ: 南昌地铁; จีนตัวเต็ม: 南昌地鐵; อังกฤษ: Nanchang Metro) เป็นรถไฟใต้ดินในนครหนานชางมณฑลเจียงซี ประเทศจีน เปิดให้บริการครั้งแรกในปี พ.ศ. 2558 ปัจจุบันมี 3 เส้นทาง ระยะทาง 88.747 กม. 

 เส้นทางในปัจจุบัน 
สีเส้นทาง สาย ภาษาจีน เส้นทาง จำนวนสถานี ความยาว เปิดให้บริการครั้งแรก ความยาว สาย 1 一號線  ซวังกั่ง ถึง เหยาหูตะวันตก24 28.737กม. 26 ธันวาคม พ.ศ. 2558  สาย 2 二號線  หนานลู่ ถึง ซินเจียอัน27 31.51กม. 18 สิงหาคม พ.ศ.2560   สาย 3 三號線  หยินซันเจี่ยวเหนือ ถึง ถนนจิงตง 22 28.5กม. 26 ธันวาคม พ.ศ. 2563  

 
ซ
# รถไฟใต้ดินฝูโจว
รถไฟใต้ดินฝูโจว  เป็นรถไฟใต้ดินในนครฝูโจว มณฑลฝูเจี้ยน ประเทศจีน เปิดให้บริการครั้งแรกในปี 2016 ปัจจุบันมี 2 เส้นทาง ระยะทาง 60.44 กิโลเมตร 

 เส้นทางในปัจจุบัน 
สาย ภาษาจีน เส้นทาง จำนวนสถานี ความยาว เปิดให้บริการครั้งแรกความยาว สาย 1 一號線  เซี่ยงเฝิง ถึง สถานีรถไฟฝูโจวใต้21 24.89 กม.  18 พ.ค. 20166 ม.ค. 2017สถานีรถไฟฝูโจวใต้ ถึง ซานเจียงโข่ว44.921 กม.27 ธ.ค. 2020 สาย 2 二號線  ซูหยาง ถึง หยางหลี่22 30.629 กม.  26 เม.ย. 2019

 ระเบียงภาพ 

 
ซ
# อ็อนดราช บ็อลโซ
อ็อนดราช บ็อลโซ (16 สิงหาคม ค.ศ. 1938 –) เป็นอดีตนักปัญจกีฬาสมัยใหม่ชาวฮังการี เขาเข้าแข่งขันในโอลิมปิกปี ค.ศ. 1960, 1968 และ 1972 ของประเภทบุคคลและประเภททีม โดยได้รับรางวัลสามเหรียญทองและสองเหรียญเงิน ซึ่งเขาพลาดเพียงเหรียญเดียว จากการจบอันดับสี่ของประเภทบุคคลในปี ค.ศ. 1960

บ็อลโซได้รับเลือกให้เป็นนักกีฬาฮังการีแห่งปีใน ค.ศ. 1966, 1969 และ 1972 ในขณะที่ทีมปัญจกีฬาได้รับเลือกให้เป็นทีมฮังการีแห่งปีหลายครั้ง เขาได้รับรางวัลเครื่องอิสริยาภรณ์กิตติคุณผู้เชี่ยวชาญกีฬาแห่งสหภาพโซเวียตในปี ค.ศ. 1972 พร้อมกับนักกีฬาอีกแปดคนจากนอกสหภาพโซเวียต

ทั้งนี้ เขาได้รับการพิจารณาว่าเป็นนักกีฬาที่ประสบความสำเร็จมากที่สุดคนหนึ่งในประวัติศาสตร์ปัญจกีฬาสมัยใหม่Pentathletes from the past: András Balczó (HUN). 12 May 2010 ส่วนโมนีกอ ชาซาร์ ภรรยาของเขา เป็นอดีตนักยิมนาสติกโอลิมปิก
# รถไฟใต้ดินหนิงปัว
รถไฟใต้ดินหนิงปัว (จีนตัวย่อ: 宁波轨道交通; จีนตัวเต็ม: 寧波軌道交通; อังกฤษ: Ningbo Rail Transit) เป็นรถไฟใต้ดินในนครหนิงปัวมณฑลเจ้อเจียง ประเทศจีน เปิดให้บริการครั้งแรกในปี พ.ศ. 2557 ปัจจุบันมี 4 เส้นทาง ระยะทาง 154.26 กม. 

 เส้นทางในปัจจุบัน 
สีเส้นทาง สาย ภาษาจีน เส้นทาง จำนวนสถานี ความยาว เปิดให้บริการครั้งแรก ความยาว สาย 1 一號線  เกาเฉียวตะวันตก ถึง เสียปู่29 46.17กม. 30 พ.ค. พ.ศ.  2557 สาย 2 二號線  ท่าอากาศยานลู่โข่วลี่เช่อ ถึง ชงย๋วนลู่25 33.95กม.  26 ก.ย. พ.ศ. 2558 สาย 3 三號線  จินไฮ้ลู่ ถึง ต้าทงเฉียว24 38.63กม.  30 มิ.ย. พ.ศ. 2562 สาย 4 三號線  จู๋เฉิง ถึง ตงเฉียนหู25 36.11กม.  23 ธ.ค. พ.ศ. 2563

 ระเบียงภาพ 

 
ซ
หมวดหมู่:การขนส่งในมณฑลเจ้อเจียง
# คุณหมอประหลาด รามุเนะ
คุณหมอประหลาด รามุเนะ หรือ รามูเนะ หมอโรคพิสดาร  เป็นซีรีส์การ์ตูนญี่ปุ่น เขียนเรื่องและวาดภาพโดยอาโฮะ โทโระ ตีพิมพ์ในนิตยสารการ์ตูน Monthly Shōnen Sirius ของสำนักพิมพ์ โคดันชะ ตั้งแต่เดือนกันยายน พ.ศ. 2560 ถึงเดือนกรกฎาคม พ.ศ. 2561 ก่อนจะย้ายมาเผยแพร่ผ่านแอพลิเคชั่นการ์ตูน Magazine Pocket ในเดือนสิงหาคม พ.ศ. 2561 และจบในเดือนกุมภาพันธ์ พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอแพลตตินัมวิชัน ออกอากาศตั้งแต่เดือนมกราคมถึงมีนาคม พ.ศ. 2564

ตัวละคร
# รถไฟใต้ดินหนานหนิง
รถไฟใต้ดินหนานหนิง (จีนตัวย่อ: 南宁轨道交通; จีนตัวเต็ม: 南寧軌道交通; อังกฤษ: Nanning Metro) เป็นรถไฟใต้ดินในนครหนานหนิงเขตปกครองตนเองกว่างซีจ้วง ประเทศจีน เปิดให้บริการครั้งแรกในปี พ.ศ. 2559 ปัจจุบันมี 1 เส้นทาง ระยะทาง 107.7 กม. 

 เส้นทางในปัจจุบัน 
สีเส้นทาง สาย ภาษาจีน เส้นทาง จำนวนสถานี ความยาว เปิดให้บริการครั้งแรก ความยาว สาย 1 一號線  สือปู้ ถึง สถานีรถไฟหนานหนิงตะวันออก25 31.6กม. 28 มิ.ย. พ.ศ.2559สาย 2二號線ซีจิน ถึง ถันเจ๋อ2317.5กม.28 ธ.ค. พ.ศ. 2560สาย 3三號線ถนนเคอหยวน ถึง ทางแยกต่างระดับผิงเหลียง2327.9กม.6 มิ.ย. พ.ศ. 2562สาย 4四號線หงยฺวิ่นลู่ ถึง เหลิ้งถังชุน1720.7กม.23 พ.ย. พ.ศ. 2563

 
ซ
# ไช่ เหวินจิ้ง
ไช่ เหวินจิ้ง (; เกิด 3 มกราคม พ.ศ. 2533) เป็นนักร้องนักและแสดงชาวจีน บ้านเกิดอยู่ที่เมืองอี้ซาง มณฑลหูเป่ย์ ประเทศจีน จบการศึกษาจาก Beijing Film Academy   

 ผลงานการแสดง 

 ละคร 
+ปีชื่ออังกฤษ / ไทยชื่อจีนบทบาทหมายเหตุHuTong胡同นางเอก(รุ่นลูก)รอออกอากาศUnexpected Falling 不期而至นางเอกรอออกอากาศLove is Always Online对的时间，对的人นางเอกรอออกอากาศ2021Live Your Life好好生活นางเอกThe Justice
แสงแห่งยุติธรรม光芒นางเอกซับไทย ทาง iQiyi ThailandThe Blessed Girl
หลิงหลง สาวน้อยพลังเซียน玲珑บทรองซับไทย ทาง We TV Chivalrous Hero Lu Xiao Yu大侠卢小鱼นางเอกGame Changer紧急公关นางเอก2020The Confidence阳光之下นางเอกชื่อเดิม《掌中之物》The Controllers2018Mystery of Antiques古董局中局นางเอกLost in 1949脱身บทรอง2017A Seven-Faced Man
รักไม่ร้ายของชายหลายบุคลิก柒个我นางเอกAbove The Clouds
ลิขิตรักเมืองมายา云巅之上บทรอง2016Bu Liang Ren画江湖之不良人นางเอกunforgiven《灭罪师》นางเอกSo Young《致青春》บทรอง2015The Legendary Inn《传奇酒馆》บทรองBEST GET GOING
สู้สุดใจ ไปสุดฝัน《加油吧实习生》บทรองHero Doesn't Shed Tears《英雄不流泪》นางเอกInvincible Tie Qiaosan《无敌铁桥三》นางเอก2014Back in Time
คำตอบของใจ...คือใช่เธอ《匆匆那年》บทรอง《东江英雄刘黑仔》นักแสดงประกอบFire Fighter《火线英雄》นักแสดงประกอบ2013《我要当空姐》นักแสดงประกอบ2011《情与缘》นักแสดงประกอบ《抗日奇侠》นักแสดงประกอบ

 ภาพยนตร์ 
+ปีชื่ออังกฤษชื่อจีนตัวละครบทบาทหมายเหตุ2013Another You《摘星的你》叶子นางเอก2013Wedding Photos《嘻哈三部曲之婚纱照》小蝶นางเอกภาพยนตร์สั้น2012《异闻录·窥》李月นางเอกภาพยนตร์สั้น

 ผลงานเพลง 

 เพลงเดี่ยว 
+ปีชื่อเพลงหมายเหตุ2021红黑ประกอบซีรีส์《阳光之下》The Confidence2020我们一定会胜利ประกอบซีรีส์《紧急公关》2017心鬼ประกอบซีรีส์《柒个我》2017I'm chasing youประกอบซีรีส์《柒个我》2017命中注定ประกอบซีรีส์ 《我女朋友的男朋友》2010你就像一阵风

 อัลบั้ม 
+ปีชื่ออัลบั้มหมายเหตุ2020After2020我们一定会胜利ร่วมกับคนอื่นๆ2020是我啊2010恋爱世界杯

 รางวัล 
+ปีรายการรางวัลผล20172nd Golden Guduo Media Awardsนักแสดงหญิงยอดนิยมชนะhttps://baike.baidu.com/reference/3024801/7f86XC_C_s2Q4eQsnZ0NNdxsJ__svIYtz00A2__uqtN9FM7E1GkSkBQLvvnECaiDqnzo8b6ymqtdt0iqTDSThIv3RLe7riEtPFjjBFD0XXvrV_FSIhU2017Tencent Video Star Awardsนักแสดงซีรีส์ทีวีที่มีศักยภาพชนะhttps://baike.baidu.com/reference/3024801/5de1C7BBTRd8UZ4J8BrTnQVOMJ2K5GZYqJLo7QYuNFJFEYEofU1Gah51sFKFW3MXu2cfioaec-KlBZREmLUNCCURGpFGVfOM7llyQTdHngihMbu927FtziNW
# จอห์น เปตรุชชี
จอห์น ปีเตอร์ เปตรุชชี (, เกิดวันที่ 12 กรกฎาคม 1967) เป็นมือกีตาร์ นักแต่งเพลง และโปรดิวเซอร์ชาวอเมริกัน เป็นที่รู้จักกันดีในฐานะสมาชิกผู้ก่อตั้งวงดนตรีโพรเกรสซิฟเมทัล ดรีมเทียเตอร์ เปตรุชชีเป็นโปรดิวเซอร์ในการทำอัลบั้มทั้งหมดของดรีมเทียเตอร์ ตั้งแต่อัลบั้ม เมโทรโพลิส พาร์ต 2: ซีนส์ฟรอมอะเมโมรี  (1999) จนถึงอัลบั้ม อะวิวฟรอมเดอะท็อปออฟเดอะเวิลด์ (2021) โดยมักจะโปรดิวซ์ร่วมกับไมค์ พอร์ตนอย อดีตสมาชิกดรีมเทียเตอร์ก่อนที่เขาจะออกจากวงในปี 2010 และเป็นโปรดิวเซอร์ของวงเพียงคนเดียวมาตั้งแต่อัลบั้ม อะดรามาติกเทิร์นออฟอีเวนส์ (2011) อีกทั้งเปตรุชชียังมีอัลบั้มเดี่ยว 2 ชุด ได้แก่ ซัสเพนเด็ดแอนิเมชัน (2005) และ เทอร์มินัลเวโลซิตี (2020)

เปตรุชชีได้รับการยกย่องว่าเป็น "หนึ่งในมือกีตาร์ที่มีชื่อเสียงที่สุดที่ยังมีชีวิตอยู่" โดยพรีเมียร์กีตาร์ โดยเปตรุชชีได้ร่วมแสดงเป็นมือกีตาร์คนที่สามในคอนเสิร์ตทัวร์ G3 (ซึ่งจัดโดยโจ แซทริอานี) ถึงเจ็ดครั้ง ซึ่งมากกว่ามือกีตาร์รับเชิญคนอื่น ๆ
# รถไฟใต้ดินกุ้ยหยาง
รถไฟใต้ดินกุ้ยหยาง (จีนตัวย่อ: 贵阳轨道交通; จีนตัวเต็ม: 貴陽軌道交通; อังกฤษ: Guiyang Urban Rail Transit) เป็นรถไฟใต้ดินในนครกุ้ยหยางมณฑลกุ้ยโจว ประเทศจีน เปิดให้บริการครั้งแรกในปี พ.ศ. 2560 ปัจจุบันมี 1 เส้นทาง ระยะทาง 35.11 กม. 

 เส้นทางในปัจจุบัน 
สีเส้นทาง สาย ภาษาจีน เส้นทาง จำนวนสถานี ความยาว เปิดให้บริการครั้งแรก ความยาว จำนวนคัน สาย 1 一號線  竇官 ถึง 小孟工業園  25 35.11กม. 28 ธันวาคม พ.ศ. 25606 คัน
# รางวัลควังจูเพื่อสิทธิมนุษยชน
รางวัลควังจูเพื่อสิทธิมนุษยชน  เป็นรางวัลที่มอบให้โดยมูลนิธิ 18 พฤษภารำลึกของเกาหลีใต้ เพื่อยกย่อง "บุคคลกลุ่มหรือสถาบันในเกาหลีและต่างประเทศที่มีส่วนร่วมในการส่งเสริมและพัฒนาสิทธิมนุษยชน ประชาธิปไตย และสันติภาพผ่านงานของพวกเขา" รางวัลนี้มีวัตถุประสงค์เพื่อรำลึกถึงเหตุการณ์การก่อการกำเริบควังจู เมื่อเดือนพฤษภาคม ค.ศ. 1980 ซึ่งประชาชนผู้สนับสนุนประชาธิปไตยได้ออกมาต่อต้านรัฐบาลเผด็จการของ ช็อน ดู-ฮวัน ตามที่เว็บไซต์ของมูลนิธิอธิบายว่า "ควังจูได้รับความช่วยเหลืออันมีค่าจากผู้อื่นในขณะที่เราพยายามต่อสู้เพื่อตรวจสอบข้อเท็จต่อเบื้องหลังการลุกฮือเมื่อวันที่ 18 พฤษภาคม และมุ่งมั่นพัฒนาประชาธิปไตยที่แท้จริง เพื่อเป็นการตอบแทน เราจึงต้องการมอบรางวัลแก่ผู้สนับสนุนการสร้างสันติภาพและประชาธิปไตยของเรา" ใน ค.ศ. 2011 รางวันนี้จะได้รับเงินสด 50,000 ดอลลาร์สหรัฐอีกด้วย

เมื่อวันที่ 18 ธันวาคม ค.ศ. 2018 มูลนิธิประกาศยกเลิกรางวัลของอองซานซูจี เนื่องจากเธอเพิกเฉยในการกระทำที่ไร้มนุษยธรรม และการทารุณกรรมสิทธิมนุษยชนต่อชาวโรฮีนจา

รายชื่อผู้ได้รับรางวัล
ปีผู้รับรางวัลประเทศ2000 ชานานา กุฌเมา ติมอร์ตะวันออก2001 Basil Fernando ศรีลังกา2002 สมาคมญาติประชาชนเกาหลีผู้ถูกคร่าชีวิตเพื่อประชาธิปไตย เกาหลีใต้2003 Dandeniya Gamage Jayanthi ศรีลังกา2004 อองซานซูจี (ยกเลิก) พม่า2005 วาร์ดะฮ์ ฮาฟิดซ์ อินโดนีเซีย2006 Malalai Joya อัฟกานิสถาน อังคณา นีละไพจิตร ไทย2007 Irom Chanu Sharmila อินเดียLenin Raghuvanshi อินเดีย2008 Muneer A. Malik ปากีสถาน2009 Min Ko Naing พม่า2010 Sushil Pyakurel เนปาล2011 Binayak Sen อินเดีย2012 มุน จ็อง-ฮย็อน เกาหลีใต้2013 H.I.J.O.S อาร์เจนตินา2014 Adilur Rahman Khan บังกลาเทศ Mothers of Khavaran อิหร่าน2015 ลาตีฟะฮ์ อานุม ซีเรการ์ อินโดนีเซีย2016 เหงียน ดัน เกว เวียดนาม Bersih มาเลเซีย2017 จตุภัทร์ บุญภัทรรักษา ไทย2018 Fr. Nandana Manatunga ศรีลังกา2019 Joanna Cariño ฟิลิปปินส์2021 อานนท์ นำภา‘อานนท์ นำภา’ คว้ารางวัล ‘กวางจูสิทธิมนุษยชน 2021’ จากประเทศเกาหลีใต้ ไทย